S-402/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 31. maí 2016, á hendur S-kk-þgf S-kk-þgf, kennitala 000000-0000, Njálsgötu 74 í Reykjavík, fyrir eftirtalin þjófnaðarbrot, með því að hafa:

1. laugardaginn 1. ágúst 2015, í verslun Hagkaups, Kringlunni, Reykjavík, stolið buxum og belti, samtals að verðmæti 5.910 krónur.

2. að kvöldi mánudagsins 10. apríl 2015, utan við Dúfnahóla 4 í Reykjavík, stolið handtösku í eigu K-kvk-ef I-kvk-ef B-kvk-ef sem innihélt umslag merkt Íslandsbanka hf. með reiðufé að upphæð 180.000 krónur, tvo bankahólfslykla, bíllykla af PN-H85, peningaveski með reiðufé að upphæð 14.000 krónur, innleggsnótu að fjárhæð 9.000 krónur, 40 stk. strætisvagnamiða, 1000 danskar krónur, 200 evrur og snyrtitösku.

Er þetta talið varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

F-kk-nf Á-kk-nf, forstjóri, f.h. Haga hf., kt. 000000-0000, gerir, vegna ákærukafla 1, kröfu um að ákærði verði dæmdur til að greiða skaðabætur að fjárhæð 5.910 krónur, auk vaxta samkvæmt 1. mgr. 8. gr. laga um vexti og verðtryggingu nr. 38/2001, frá þeim degi er hið bótaskylda atvik átti sér stað, eða hinn 1. ágúst 2015, og þar til mánuður er liðinn frá birtingu kröfunnar, en síðan dráttarvexti, sbr. 9. gr., sbr. 1. mgr. 6. gr. sömu laga frá þeim degi til greiðsludags. Þá er krafist málskostnaðar.

Þá gerir K-kvk-nf I-kvk-nf B-kvk-nf kt. 000000-0000, vegna ákærukafla 2, kröfu um að ákærði verði dæmdur til að greiða henni 286.903 krónur, 1.000 danskar krónur og 200 evrur, allt með dráttarvöxtum skv. 1. mgr. 6. gr. laga um vexti og verðtryggingu nr. 38/2001 frá 10. ágúst 2015 til greiðsludags.

Er bótakrafan sundurliðuð þannig:

Auk þess er gerð krafa um 1.000 danskar krónur og 200 evrur sem voru í töskunni.

Ákærði sótti ekki þing við þingfestingu málsins og hafði ekki boðað forföll þrátt fyrir löglega birtingu ákæru og fyrirkalls. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í nóvember 1964. Sakarferill hans hefur ekki áhrif við ákvörðun refsingar í máli þessu. Við ákvörðun refsingar ákærða verður litið til 77. gr. almennra hegningarlaga og þykir refsing hans hæfilega ákveðin fangelsi í 30 daga en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Hagar hf. og K-kvk-nf I-kvk-nf B-kvk-nf hafa krafist greiðslu skaðabóta eins og greinir í ákæru. Ákærði hefur verið sakfelldur fyrir þjófnað og verður því fallist á framangreindar bótakröfur, að öðru leyti en því sem lýtur að kröfu um bætur fyrir peningaveski og snyrtitösku en ekki liggja fyrir gögn um verðmæti þess.

Engan kostnað leiddi af málinu.

Af hálfu ákæruvaldsins flutti málið A-kvk-nf L-kvk-nf G-kvk-nf aðstoðarsaksóknari.

B-kvk-nf B-kvk-nf héraðsdómari kveður upp dóm þennan.

D Ó M S O R Ð:

Ákærði, S-kk-nf S-kk-nf, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði Högum hf. 5.910 krónur, auk vaxta samkvæmt 1. mgr. 8. gr. laga nr. 38/2001 um vexti og verðtryggingu frá 1. ágúst 2015 til 22. júní 2016 en þá með dráttarvöxtum skv. 9. gr., sbr. 1. mgr. 6. gr., sömu laga til greiðsludags.

Ákærði greiði K-kvk-þgf I-kvk-þgf B-kvk-þgf 271.903 krónur, 1.000 danskar krónur og 200 evrur, með dráttarvöxtum skv. 1. mgr. 6. gr. laga nr. 38/2001 um vexti og verðtryggingu frá 22. júní 2016 til greiðsludags.

B-kvk-nf B-kvk-nf